
Kasutusloa väljastamine

1. ASJAOLUD JA MENETLUSE KÄIK

Narva Linnavalitsusele 17.09.2014 läbivaatamiseks laekus Joala 6 laiendatud tervisekeskuse hoone kasutusloa taotlus (linnavalitsuse dokumendiregistris nr 9246) koos riigilõivu maksekorraldusega. 
Tuleohutuse seaduse § 5 lõike 1 kohaselt  Ida Päästekeskusele on 17.09.2014 saadetud arvamuse päring kasutusloa väljastamiseks (linnavalitsuse dokumendiregistris nr  1-13.2/3694). 

Ehitusseaduse § 33 lõike 4, 26.11.2002 majandus- ja kommunikatsiooniministri määruse nr 11 „Ehitise ülevaatuse kord“ § 4 kohaselt on 30.09.2014 korraldatud laiendatud tervisekeskuse ehitusseaduse kohane ülevaatus. Esitatud dokumentatsiooni läbivaatamisel on avastatud puudused, millest on 23.09.2014 kirjalikult taotlejale teatatud (linnavalitsuse dokumendiregistris nr 9246). Ehitise ülevaatusel on avastatud, et ehitusprojekti kohane juurdepääs hoonesse on lõpetamata.
07.10.2014 Päästeameti Ida Päästekeskus esitas teatise heakskiidu andmisest keeldumise nr 7.2-3.3/9727-2 (linnavalitsuse dokumendiregistris nr 11801). 08.10.2014 Päästeameti teatis on edastatud taotlejale.
05.02.2015 taotleja esitas kirja, milles palub väljastada kasutusluba ning garanteerib, et ehitusprojekti kohane juurdepääs hoonesse ehitatakse 2015 kevade/suve jooksul. (linnavalitsuse dokumendiregistris nr  1-16/1173). 16.02.2015 ehitusjärelevalve osakond taotlejale kirjalikult tuletas meelde, et jätkuvalt puudub Päästeameti heaks kiit kasutusloa väljastamiseks (linnavalitsuse dokumendiregistris nr  1-16/1173).

26.03.2015 Päästeameti Ida Päästekeskus ehitise kasutusloa teatises  nr O-KE/17 teatas kirjalikult, et ehitis vastab ehitisele ettenähtud tuleohutusnõuetele ja seda võib kasutada ettenähtud otstarbel (linnavalitsuse dokumendiregistri nr 2785).

15.05.2015 taotleja esitas garantiikirja, milles teatas, et ehitise ülevaatusel avastatud puudused kõrvaldab tähtajaks 12.06.2015. Seega tervisekeskuse hoonele kasutusloa väljastamiseks takistusi ei ole
2.   ÕIGUSLIKUD ALUSED

2.1. Ehitusseaduse §32 lõike 1 kohaselt ehitise kasutusluba on kohaliku omavalitsuse või riigi nõusolek, et valminud ehitis või selle osa vastab ehitisele ettenähtud nõuetele ja seda võib  kasutada vastavalt kavandatud kasutamise otstarbele.

2.2. Narva linna ehitusmääruse §27  lõike 3 kohaselt ehitise kasutusloa väljastamise või väljastamisest keeldumise ja kehtetuks tunnistamise otsustab Linnavalitsus. 

3.  OTSUS

3.1.Väljastada  Joala tn 6 laiendatud tervisekeskuse hoonele kasutusluba

3.2. Kohustada Joala tn 6 hoone omaniku ehitusprojekti kohase juurdepääsu asfalteerimise lõpetada tähtajaks 12.06.2015

4. RAKENDUSSÄTTED

4.1. Korraldus jõustub seadusega sätestatud korras. 

4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

